[pic] | EVROPSKA KOMISIJA |

Bruselj, 23.9.2010

COM(2010) 502 konč.

POROČILO KOMISIJE EVROPSKEMU PARLAMENTU IN SVETU

TRETJE FINANČNO POROČILO KOMISIJEEVROPSKEMU PARLAMENTU IN SVETUo EVROPSKEM KMETIJSKEM JAMSTVENEM SKLADUPRORAČUNSKO LETO 2009

SEC(2010) 1098

KAZALO 1. PRORAČUNSKI POSTOPEK 4 1.1. Predhodni predlog proračuna za leto 2009 4 1.2. Predlog proračuna za leto 2009 4 1.3. Pisni predlog spremembe za leto 2009 4 1.4. Sprejetje proračuna za leto 2009 4 1.5. Sprememba proračuna št. 8/2009 4 1.6. Sprememba proračuna št. 10/2009 4 1.7. Namenski prejemki za EKJS 5 1.8. Začasni zneski za prestrukturiranje v sektorju sladkorja 5 1.9. Delež končnega proračuna EKJS v skupnem proračunu EU 6 2. STANJE GOTOVINE IN UPRAVLJANJE ODOBRITEV 7 2.1. Upravljanje odobritev 7 2.1.1. Odobritve, ki so na voljo za proračunsko leto 2009 7 2.1.2. Izvrševanje odobritev, ki so na voljo za proračunsko leto 2009 8 2.1.3. Izvrševanje proračuna – Odhodki v okviru neposrednega upravljanja s strani Komisije 8 2.1.4. Mesečna plačila državam članicam 9 2.1.4.1. Mesečna plačila za pokrivanje odhodkov 9 2.1.4.2. Odločbe o mesečnih plačilih za leto 2009 9 3. IZVRŠEVANJE PRORAČUNA EKJS ZA LETO 2009 9 3.1. Uvod 9 4. PRIPOMBE K IZVRŠEVANJU KMETIJSKEGA PRORAČUNA 10 4.1. Poglavje 05 02: Intervencije na kmetijskih trgih 10 4.1.1. Uvod 10 4.1.2. Žita 10 4.1.3. Programi za hrano 10 4.1.4. Sadje in zelenjava 10 4.1.5. Proizvodi sektorja za pridelavo grozdja 10 4.1.6. Mleko in mlečni izdelki 11 4.2. Poglavje 05 03: Neposredne pomoči 11 4.3. Poglavje 05 07: Revizija odhodkov za kmetijstvo 11 4.3.1. Člen 05 07 01: Nadzor odhodkov za kmetijstvo 11 5. IZVRŠEVANJE NAMENSKIH PREJEMKOV 11 5.1. Namenski prejemki za EKJS 11 5.2. Namenski prejemki v zvezi z začasnimi zneski za prestrukturiranje v sektorju sladkorja 11 5.3. Sklad za prestrukturiranje industrije sladkorja 12 6. RAZČLENITEV PO VRSTAH ODHODKOV 12 PRILOGA 1 PRORAčUNSKI POSTOPEK ZA ODOBRITVE ZA PREVZEM OBVEZNOSTI EKJS ZA LETO 2009 PRILOGA 2 DELEž PRORAčUNA EKJS V PRORAčUNU EU ZA OBDOBJE 2003–2009 PRILOGA 3 ANALIZA IZVRšEVANJA PRORAčUNA EKJS – PRORAčUNSKO LETO 2009 PRILOGA 4-I ANALIZA IZVRšEVANJA PRORAčUNA EKJS – PRORAčUNSKO LETO 2009, NAMENSKI PREJEMKI, C4 PRILOGA 4-II ANALIZA IZVRšEVANJA PRORAčUNA EKJS – PRORAčUNSKO LETO 2009, NAMENSKI PREJEMKI, C5 PRILOGA 5 IZVRšEVANJE PRORAčUNA EKJS PO čLENIH IN DRžAVAH čLANICAH – PRORAčUNSKO LETO 2009 PRILOGA 6 RAZVOJ RAZčLENITVE ODHODKOV EKJS ZA PRORAčUNSKA LETA 2004–2009 Opomba: To poročilo spremlja podroben delovni dokument Komisije. Celotno besedilo tega delovnega dokumenta (v angleščini) in priloženih razpredelnic (v angleščini) bo na voljo tudi na spletišču Europa, in sicer na spletni strani GD za kmetijstvo in razvoj podeželja (http://ec.europa.eu/agriculture/fin/finrep_en.htm). |

PRORAČUNSKI POSTOPEK[1]

Predhodni predlog proračuna za leto 2009

Predhodni predlog proračuna (PPP) za leto 2009 je Komisija sprejela in je bil predložen proračunskemu organu 6. maja 2008. Odobritve za prevzem obveznosti, predlagane za Evropski kmetijski jamstveni sklad (EKJS) v okviru razdelka 2 finančnega okvira 2007–2013, so znašale skupno42 860,3 milijona EUR.

Predlog proračuna za leto 2009

Svet je julija 2008 sprejel predlog proračuna za leto 2009. Odobritve EKJS so se v primerjavi s PPP zmanjšale za 380,0 milijona EUR na42 480,3 milijona EUR.

Pisni predlog spremembe za leto 2009

Oktobra 2008 je Komisija sprejela pisni predlog spremembe št. 2 k PPP za leto 2009, ki določa zahteve za odobritve za prevzem obveznosti za EKJS v višini 41 579,89 milijona EUR, kar je za 1 280,4 milijona EUR manj v primerjavi s predhodnim predlogom proračuna.

Sprejetje proračuna za leto 2009

Evropski parlament je proračun za leto 2009 sprejel na plenarnem zasedanju decembra 2008.

Izglasovane odobritve za prevzem obveznosti EKJS so skupno znašale 41 131,4 milijona EUR, torej so za 448,5 milijona EUR nižje v primerjavi s pisnim predlogom spremembe. Od tega skupnega zneska so bile odobritve za prevzem obveznosti v višini 3 409,6 milijona EUR predvidene za tržne ukrepe iz poglavja 05 02, medtem ko je bilo 37 779,0 milijona EUR predvidenega za neposredne pomoči iz poglavja 05 03. Nadalje so bile v proračunu za leto 2009 predvidene odobritve za prevzem obveznosti v višini 320,7 milijona EUR za področje 17 – Veterinarski in fitosanitarni ukrepi, in v višini 29,5 milijona EUR za področje 11 – Ribištvo.

Za podrobnosti glej Prilogo 1.

Sprememba proračuna št. 8/2009

Junija 2009 je Komisija predlagala, proračunski organ pa sprejel spremembo proračuna št. 8/2009 v zvezi z odobritvami za prevzem obveznosti v proračunu za leto 2009, s čimer se je za 49,3 milijona EUR povečal znesek, ki ga ima EKJS na voljo za programe izkoreninjenja bolezni živali, zlasti izkoreninjenja bolezni modrikastega jezika, na področju 17 – Veterinarski in fitosanitarni ukrepi.

Sprememba proračuna št. 10/2009

Novembra 2009 je Komisija predlagala, proračunski organ pa sprejel spremembo proračuna št. 10/2009, s čimer so se odobritve za prevzem obveznosti EKJS zmanjšale za 135,0 milijona EUR, da bi se prispevalo k financiranju evropskega načrta za oživitev gospodarstva, odobritve plačil TRDI[2] pa so se zmanjšale za 111,2 milijona EUR (opomba: TRDI se financira iz nekdanjega Evropskega kmetijskega usmerjevalnega in jamstvenega sklada, Jamstvenega oddelka).

Namenski prejemki za EKJS[3]

V skladu s členom 34 Uredbe o financiranju skupne kmetijske politike (ES) št. 1290/2005 so prejemki, ki izvirajo iz finančnih popravkov na podlagi odločitev o potrditvi skladnosti, nepravilnosti in prelevmanov na mleko, določeni kot namenski prejemki za financiranje odhodkov EKJS. Ti namenski prejemki se lahko delno ali v celoti uporabijo za financiranje odhodkov EKJS, če odobrena proračunska sredstva, ki jih odobri proračunski organ, ne zadostujejo za financiranje odhodkov držav članic. Če se ti prejemki v celoti ali deloma ne uporabijo, se samodejno prenesejo na naslednje proračunsko leto za financiranje proračunskih potreb navedenega leta.

Ob pripravi proračuna za leto 2009 je bila pripravljena ocena prejemkov tako za znesek, ki naj bi se zbral med proračunskim letom 2009, kot tudi za znesek, ki naj bi se prenesel iz proračunskega leta 2008 v proračunsko leto 2009. Ta ocena je bila upoštevana, ko je proračunski organ sprejel proračun za leto 2009. Natančneje:

- prejemki, ki izvirajo iz popravkov pri potrditvi skladnosti in iz nepravilnosti, so bili ocenjeni na 600,0 milijona EUR oziroma 105,0 milijona EUR, prejemki iz dajatev na mleko pa so bili ocenjeni na 337,0 milijona EUR. Tako je bil skupni znesek namenskih prejemkov, ki naj bi se zbrali med proračunskim letom 2009, ocenjen na 1 042,0 milijona EUR;

- pričakovani namenski prejemki, ki naj bi se prenesli iz proračunskega leta 2008 v proračunsko leto 2009, so bili ocenjeni na 1 334,0 milijona EUR.

Skupni znesek 2 376,0 milijona EUR se je upošteval, ko je Komisija za 515,0 milijona EUR zmanjšala odobritve, zahtevane za operativna sredstva za organizacije proizvajalcev v sektorju sadja in zelenjave, ter za 1 861,0 milijona EUR za shemo enotnega plačila. Ob upoštevanju teh zneskov je proračunski organ nazadnje dodelil odobritve, ki so za ti shemi znašale 260,0 milijona EUR oziroma 27 239,0 milijona EUR.

Za podrobnosti glej prilogi 4.I in 4.II.

Začasni zneski za prestrukturiranje v sektorju sladkorja[4]

Začasni zneski za prestrukturiranje v sektorju sladkorja, kot so določeni v členu 11 Uredbe Sveta (ES) št. 320/2006, se obravnavajo kot namenski prejemki za financiranje pomoči pri prestrukturiranju industrije sladkorja in druge pomoči, predvidene v skladu za prestrukturiranje industrije sladkorja. Za vsako tržno leto od obdobja 2006/07 do obdobja 2008/09 se ti zneski nanašajo na količinske kvote za sladkor, inulinski sirup in izoglukozo, dodeljene izvajalcem v vsaki državi članici, ki jih morajo države članice vplačati v sklad v dveh obrokih, in sicer do 31. marca in 30. novembra posameznega leta.

Ob pripravi proračuna za leto 2009 so bili ti prejemki, ki naj bi se med letom prenesli v proračun EU, ocenjeni na 1 742,0 milijona EUR. Obenem se je pričakovalo, da se bo znesek v višini 2 006,0 milijona EUR prenesel iz proračunskega leta 2008 v proračunsko leto 2009.

Za podrobnosti glej prilogi 4.I in 4.II.

Delež končnega proračuna EKJS v skupnem proračunu EU

Delež končnega proračuna EKJS (odobritve za prevzem obveznosti) v skupnem proračunu EU za obdobje 2003–2009 je v Prilogi 2.

STANJE GOTOVINE IN UPRAVLJANJE ODOBRITEV

Upravljanje odobritev

2.1.1. Odobritve, ki so na voljo za proračunsko leto 2009

v EUR |

Odhodkovni del proračuna (1) | Odobritve za prevzem obveznosti | Odobritve plačil | Del proračuna, ki se nanaša na prejemke (AR) (3) | Napovedi |

1. Začetne odobritve za EKJS | 41 131 356 325 | 41 265 823 325 | 1. Potrditev skladnosti | 600 000 000 |

2. Spremembe proračuna (2) | –85 660 000 | –246 200 000 | 2. Nepravilnosti | 105 000 000 |

3. Končne odobritve za EKJS, od tega: | 41 045 696 325 | 41 021 423 325 | 3. Dodatne dajatve proizvajalcev mleka | 337 000 000 |

3a. Odobritve za deljeno upravljanje (brez TRDI (4) EU 10) | 40 589 704 325 | 40 589 704 325 | 4. Začasni zneski za prestrukturiranje za sektor sladkorja (5) | 1 742 000 000 |

3b. Odobritve za odhodke v okviru neposrednega upravljanja (6) | 455 992 000 | 360 919 000 | Celotna napoved AR | 2 784 000 000 |

3c. Odobritve za TRDI EU 10 (7) | 0 | 70 800 000 |

(1) Odobritve, vnesene v proračun za leto 2009 z upoštevanjem namenskih prejemkov, ki naj bi se zbrali v letu 2009 in prenesli iz leta 2008 v leto 2009, v skladu s členom 10 Uredbe Sveta (ES) št. 1605/2002. (2) Pri odobritvah za prevzem obveznosti napovedujeta spremembi proračuna št. 8 in št. 10/2009 zmanjšanje v višini 135,0 milijona EUR za evropski načrt za oživitev gospodarstva (točka 1.6) in povečanje v višini 49,3 milijona EUR za odhodke na področju 17 – Veterinarski in fitosanitarni ukrepi (Generalni direktorat za zdravje in varstvo potrošnikov) (točka 1.5). Pri odobritvah plačil napoveduje sprememba proračuna št. 10/2009 zmanjšanje v višini 135 milijonov EUR za evropski načrt za oživitev gospodarstva (točka 1.6) in v višini 111,2 milijona EUR za TRDI – nekdanji Evropski kmetijski usmerjevalni in jamstveni sklad, Jamstveni oddelek (nekdanji EKUJS). (3) AR: namenski prejemki, ki naj bi se zbrali. Zneski prejemkov niso vpisani v vrstico prejemkov (p.m.)[5], vendar je napovedani znesek naveden v proračunskih opombah. (4) TRDI: Začasni instrument za razvoj podeželja za EU 10. (5) Ti prejemki se uporabijo za zagotovitev odobritev za plačilo pomoči iz Sklada za prestrukturiranje industrije sladkorja. (6) 80 % odobritev za prevzem obveznosti zadeva odhodke na področju 17 – Veterinarski in fitosanitarni ukrepi (Generalni direktorat za zdravje in varstvo potrošnikov). Ostalo v enaki meri zadeva področje 05 – Kmetijstvo in razvoj podeželja (Generalni direktorat za kmetijstvo in razvoj podeželja), ter področje 11 – Ribištvo (Generalni direktorat za pomorske zadeve in ribištvo). Plačila za Generalni direktorat za pomorske zadeve in ribištvo vključujejo znesek v višini 1,8 milijona EUR, ki se je prenesel iz drugih postavk področja 11 – Ribištvo. (7) Konec leta so se prvotne odobritve plačil, ki so znašale 182 milijonov EUR, zmanjšale na 70,8 milijona EUR po spremembi proračuna št. 10/2009. |

2.1.2. Izvrševanje odobritev, ki so na voljo za proračunsko leto 2009

v EUR

Izvrševanje odobritev za prevzem obveznosti | Izvrševanje odobritev plačil |

Deljeno upravljanje (brez TRDI EU-10) (1) | 46 024 783 279,92 | 46 024 783 279,92 |

Odhodki v okviru neposrednega upravljanja | 444 795 087,91 | 270 611 015,99 |

TRDI EU 10 | 0,00 | 67 170 526,24 |

Skupaj (vključno s Skladom za prestrukturiranje industrije sladkorja) (2) Sklad za prestrukturiranje industrije sladkorja Skupaj (brez Sklada za prestrukturiranje industrije sladkorja) | 46 469 578 367,83 3 017 689 890,69 43 451 888 477,14 | 46 362 564 822,15 3 017 689 890,69 43 344 874 931,46 |

(1) Znesek prevzetih obveznosti. Znesek odobritev za prevzem obveznosti in odobritev plačil, zmanjšan za znesek namenskih prejemkov: 43 197 343 784,95 EUR.

(2) Z dodatkom zneska v višini 2 165 546,21 EUR (v zvezi z izvrševanjem namenskih prejemkov za neposredne odhodke, ki se niso upoštevali) znaša izvrševanje 46 471 743 914,04 EUR v odobritvah za prevzem obveznosti (EKJS + Sklad za prestrukturiranje industrije sladkorja). Neto znesek po odbitku Sklada za prestrukturiranje industrije sladkorja znaša 43 454 054 023,35 EUR.

Za proračunsko leto 2009 je znesek dejansko uporabljenih odobritev za prevzem obveznosti znašal 46 469 578 368 EUR, znesek skupnih dejanskih odobritev plačil pa 46 362 564 822 EUR.

2.1.3. Izvrševanje proračuna – Odhodki v okviru neposrednega upravljanja s strani Komisije

v EUR

Odhodki v okviru neposrednega upravljanja | Odobritve za prevzem obveznosti | Sprostitev obveznosti | Odobritve plačil | Prenosi v leto 2010 (1) |

Odobritve | 455 992 000,00 | - | 360 919 000,00 | - |

Izvrševanje | 444 795 087,91 | - | 270 611 015,99 | 31 370 402,92 |

Zapadle odobritve | 11 196 912,09 | - | 90 307 984,01 | - |

(1) Prenos v leto 2010 samo za nediferencirana sredstva. |

V proračunu za leto 2009 so bile za odhodke v okviru neposrednega upravljanja predvidene odobritve za prevzem obveznosti v višini 456 milijonov EUR. V letu 2009 je bil izveden znesek v višini 444,8 milijona EUR. Razlika v teh odobritvah, ki je znašala 11,2 milijona EUR, se je črtala.

80 % odobritev za prevzem obveznosti zadeva odhodke na področju 17 – Veterinarski in fitosanitarni ukrepi. Ostalo v enaki meri zadeva področje 05 – Kmetijstvo in razvoj podeželja, ter področje 11 – Ribištvo.

2.1.4. Mesečna plačila državam članicam

2.1.4.1. Mesečna plačila za pokrivanje odhodkov

Člen 15 Uredbe Sveta (ES) št. 1290/2005 z dne 21. junija 2005 o financiranju skupne kmetijske politike[6] določa, da „ Komisija izvrši mesečna plačila za odhodke akreditiranih plačilnih agencij držav članic v referenčnem mesecu […] “. Mesečna plačila državam članicam so nakazana najpozneje tretji delovni dan drugega meseca, ki sledi mesecu, v katerem so bili odhodki izvršeni.

Mesečna plačila so povračilo neto odhodkov (po odbitku prejemkov), ki so se že izvršili, in so na voljo na podlagi mesečnih izjav, ki jih pošiljajo države članice[7]. Preverjanja in popravki mesečnega knjiženja odhodkov in prihodkov se opravljajo na podlagi podrobnih izjav[8]. Poleg tega bodo ta plačila postala dokončna po preverjanju med naslednjimi finančnimi leti v smislu odločitev o postopku potrditve obračunov.

Plačila, ki so jih izvedle države članice od 16. oktobra 2008 do 15. oktobra 2009, so zajeta v sistemu za mesečna plačila. Pri ostalih plačilih Komisija izvrši neposredna plačila za omejeno število ukrepov.

Skupni neto znesek izvršenih mesečnih plačil za proračunsko leto 2009 znaša 43 197 343 784,95 EUR.

2.1.4.2. Odločbe o mesečnih plačilih za leto 2009

Za proračunsko leto 2009 je Komisija sprejela 12 odločb o mesečnih plačilih. Poleg tega je bilo decembra 2009 odobreno dodatno mesečno plačilo, ki prilagaja že odobrena mesečna plačila k skupnim odhodkom za to proračunsko leto.

IZVRŠEVANJE PRORAČUNA EKJS ZA LETO 2009

Uvod

Kmetijsko leto 2009 je bilo zaznamovano z znatnim zmanjšanjem prodajnih cen kmetijskih proizvodov v EU in na svetovnih trgih, zlasti v sektorju mleka in mlečnih izdelkov. Težke razmere na kmetijskih trgih so še povečali svetovna finančna kriza in na splošno negativni gospodarski izgledi. Ta razvoj dogodkov je vplival na raven odhodkov EKJS ter tudi na izkoriščenost odobrenih proračunskih sredstev na nekaterih področjih proračuna.

Izvrševanje proračuna je doseglo 43 454,1 milijona EUR. Ta odhodek je bil krit iz začetnih odobrenih proračunskih sredstev z uporabo celotnega zneska namenskih prejemkov v višini 1 474,1 milijona EUR, prenesenih iz leta 2008, in dela namenskih prejemkov, zbranih leta 2009, v višini 944,5 milijona EUR od skupno 1 086,0 milijona EUR. Na področju 05 – Kmetijstvo in razvoj podeželja, so odhodki za tržne ukrepe dosegli 3 987 milijonov EUR, za neposredne pomoči pa 39 113,9 milijona EUR, pri čemer sta oba sektorja presegla izglasovana proračunska sredstva. To navidezno preveliko izvrševanje je bilo delno krito s prenosom odobritev iz drugih proračunskih postavk, delno pa s prejemki, ki so bili namenjeni za proračun EKJS.

Poleg tega zgoraj navedeni skupni znesek za izvrševanje vključuje odhodke za ukrepe za trg z ribiškimi proizvodi (področje 11) v višini 29,4 milijona EUR ter tiste, ki ustrezajo odhodkom na področju veterine (področje 17), v višini 364,3 milijona EUR. (Opomba: Za podrobnosti glej Prilogo 3.) V Prilogi 5 je predstavljena razčlenitev odhodkov EKJS po členih in državah članicah.

PRIPOMBE K IZVRŠEVANJU KMETIJSKEGA PRORAČUNA

V nadaljevanju je predstavljen kratek komentar uporabe proračunskih odobritev za kmetijstvo, ki temelji na podrobnostih iz Priloge 3.

Poglavje 05 02: Intervencije na kmetijskih trgih

Uvod

Skupna plačila za to proračunsko področje so znašala 3 987,0 milijona EUR, financirala pa so se z izglasovanimi proračunskimi sredstvi v višini 3 287,7 milijona EUR, ter namenskimi prejemki v višini 702,0 milijona EUR.

Žita

Glavni razlog za preveliko izvrševanje v tem sektorju je bilo dejstvo, da so se intervencijske zaloge povečale s približno 0,047 milijona ton na začetku leta na približno 1,56 milijona ton na koncu leta.

Programi za hrano

Glede razdeljevanja kmetijskih proizvodov ogroženim osebam je bilo zabeleženo premajhno izvrševanje posledica upravnih težav, s katerimi so se soočale nekatere države članice, zaradi česar niso mogle opraviti vseh nakupov na trgu za različne proizvode, kot je bilo predvideno v načrtu razdeljevanja za leto 2009. Poudariti je treba tudi, da se je v proračunu predvideni znesek v letu 2009 povečal na 500 milijonov EUR.

Sadje in zelenjava

Razlog za navidezno preveliko izvrševanje v tem sektorju je bil tehnični učinek financiranja dela odhodkov s prejemki v višini 413,4 milijona EUR, namenjenimi za operativna sredstva za organizacije proizvajalcev, in s povečanimi plačili držav članic za pomoč skupinam izvajalcev za predhodno odobritev.

Proizvodi sektorja za pridelavo grozdja

Primarni ukrepi, ki so se financirali v tem sektorju, so nacionalni programi podpore in program krčenja. Glede nacionalnih programov podpore so države članice, če upoštevamo dejstvo, da so se ti to leto prvič uporabljali, dosegle zadovoljivo izvajanje teh programov. Glede programa krčenja so bili zahtevki za pomoč precej višji, kar je povzročilo večje odhodke v zadevnih državah članicah v primerjavi z odobritvami iz proračuna.

Mleko in mlečni izdelki

Kot odgovor na težke razmere na trgu mleka in mlečnih izdelkov je Komisija januarja 2009 ponovno uvedla izvozna nadomestila. Poleg tega so bile znatne količine posnetega mleka v prahu in masla odkupljene za javna skladišča, za katera se je odkupna doba podaljšala prek običajnega roka 31. avgusta. V proračunu za leto 2009, ki je bil pripravljen septembra 2008, odobritve za te ukrepe niso bile predvidene, zato so odhodki, ki so nastali v tem sektorju, presegli ustrezne proračunske odobritve.

Poglavje 05 03: Neposredne pomoči

Izglasovane odobritve za to poglavje proračuna so znašale 37 779,0 milijona EUR, medtem ko so plačila znašala približno 39 113,9 milijona EUR. To navidezno preveliko izvrševanje je bilo predvsem posledica sheme enotnega plačila (odobritve plačil so se zmanjšale, da bi se upoštevali namenski prejemki) in je bilo delno krito s proračunskimi prenosi iz drugih proračunskih postavk, delno pa s prejemki, ki so bili namenjeni za to shemo v proračunu za leto 2009.

Poglavje 05 07: Revizija odhodkov za kmetijstvo

Člen 05 07 01: Nadzor odhodkov za kmetijstvo

Ta člen vključuje predvsem zneske, ki so se knjižili v proračun EKJS s popravki v postopku potrditve skladnosti obračunov in pri neupoštevanju rokov za plačila upravičencem. Skupni znesek teh popravkov je znašal –115,1 milijona EUR. Proračunske odobritve, ki jih je sprejel proračunski organ, so za te popravke znašale –490,0 milijona EUR. Komisija je ta račun zaprla s prenosom odobritev v višini 375,1 milijona EUR iz namenskih prejemkov, ki so bili zbrani med proračunskim letom EKJS 2009.

IZVRŠEVANJE NAMENSKIH PREJEMKOV

Namenski prejemki za EKJS

Namenski prejemki, dejansko preneseni iz leta 2008 v leto 2009, so znašali 1 474,1 milijona EUR in so bili v celoti porabljeni za financiranje odhodkov proračunskega leta 2009 v skladu s členom 10 finančne uredbe. Ta znesek je kril odhodke v višini 343,8 milijona EUR za operativna sredstva za organizacije proizvajalcev in odhodke v višini 1 130,4 milijona EUR za shemo enotnega plačila.

Namenski prejemki, ki so bili pobrani v letu 2009, so znašali 1 086,0 milijona EUR. Del teh namenskih prejemkov v višini 944,7 milijona EUR se je porabil za kritje odhodkov, ki so nastali med letom, razlika v višini 141,5 milijona EUR pa se je samodejno prenesla v proračun za leto 2010 za financiranje proračunskih potreb za navedeno leto.

Za podrobnosti glej prilogi 4.I in 4.II.

Namenski prejemki v zvezi z začasnimi zneski za prestrukturiranje v sektorju sladkorja

Skupni znesek namenskih prejemkov, ki so jih države članice prenesle v letu 2009, je znašal 1 742,0 milijona EUR. Poleg tega so namenski prejemki, ki so se prenesli iz leta 2008 v leto 2009, znašali 2 044,6 milijona EUR. Tako je skupni znesek namenskih prejemkov na voljo v proračunu EU za leto 2009 v obliki začasnih zneskov za prestrukturiranje znašal 3 786,0 milijona EUR. Začasni zneski za prestrukturiranje tako po izplačilih pomoči upravičencem iz Sklada za prestrukturiranje industrije sladkorja znašajo 768,3 milijona EUR in se bodo prenesli v leto 2010.

Za podrobnosti glej točko 5.3 ter prilogi 4.I in 4.II.

Sklad za prestrukturiranje industrije sladkorja

Med proračunskim letom 2009 so države članice skupno plačale približno 3 017,7 milijona EUR za pomoči za prestrukturirano industrijo sladkorja, pomoči za diverzifikacijo in pomoči za rafiniranje sladkorja. Navedene pomoči so se izplačale iz prej navedenih prejemkov, ki izhajajo iz začasnih zneskov za prestrukturiranje v sektorju sladkorja.

Za podrobnosti glej prilogi 4.I in 4.II.

RAZČLENITEV PO VRSTAH ODHODKOV

Celotni odhodki EKJS dosegajo 43 454,1 milijona EUR (brez upoštevanja Sklada za prestrukturiranje industrije sladkorja). V nadaljevanju je ta odhodek razčlenjen na najpomembnejše kategorije z navedbo odstotka, ki ga te predstavljajo, in skupen odhodek EKJS za leto 2009:

Skladiščenje

Odhodki za skladiščenje so znašali 173,4 milijona EUR, tj. 0,04 % skupnega zneska. Glavni zadevni proizvodi so bili proizvodi iz sektorjev žit, vina, mleka in prašičjega mesa.

Izvozna nadomestila

Poraba za izvozna nadomestila je znašala 649,5 milijona EUR, tj. 1,50 % skupnega zneska.

Drugi tržni ukrepi

Drugi odhodki za tržne ukrepe so znašali 3 085,6 milijona EUR, tj. 7,10 % letnega skupnega zneska. Ta kategorija krije odhodke, ki so povezani predvsem s trgi žit, sadja in zelenjave, vina, mleka in mlečnih izdelkov, govejega in telečjega mesa, prašičjega mesa ter tudi s programi za hrano. Vključuje tudi del popravkov, nastalih z revizijo kmetijskih odhodkov.

Neposredne pomoči

Odhodki za neposredne pomoči so znašali 39 113,9 milijona EUR, tj. 90,01 % skupnega zneska.

Neposredni odhodki

Ti odhodki so znašali 447 milijonov EUR, tj. 1,03 % skupnega zneska, so bili neposredni odhodki Komisije in so večinoma krili odhodke v zvezi z veterinarskimi ukrepi, računovodskimi podatki s kmetij in kmetijskimi raziskavami.

Razvoj podeželja

V proračunu za leto 2009 niso bile predvidene nobene odobritve za Jamstveni oddelek nekdanjega EKUJS[9]. Obenem so države članice prijavile povračila predhodno plačanih zneskov v višini –13,3 milijona EUR.

Razvoj te razčlenitve po vrstah odhodkov za obdobje 2004–2009 je prikazan v Prilogi 6.

[pic]

[pic]

[pic]

[pic]

[pic]

[pic]

[pic]

[1] Ta postopek je predstavljen v Prilogi 1.

[2] TRDI: Prehodni instrument za razvoj podeželja za EU10.

[3] Ti zneski niso vpisani med prejemke v proračunu (člen 670 za namenske prejemke za EKJS), vendar so navedeni v proračunskih opombah za ta člen.

[4] Ti zneski niso vpisani med prejemke v proračunu (člen 680 za začasne zneske za prestrukturiranje v sektorju sladkorja), vendar so navedeni v proračunskih opombah za ta člen.

[5] p.m.: „pour mémoire“.

[6] UL L 209, 11.8.2005, str. 1.

[7] Te izjave o odhodkih države članice posredujejo mesečno na 10. dan v mesecu N+1.

[8] Podrobne izjave posredujejo države članice (po razpredelnici 104) mesečno na 20. dan v mesecu N+1.

[9] Razvoj podeželja, ki se je financiral iz nekdanjega Evropskega kmetijskega usmerjevalnega in jamstvenega sklada, Jamstvenega oddelka (EKUJS) – programsko obdobje 2000–2006.